armvectores/hy_wikipedia_2023 huggingface dataset:
Նիլս Շնայդեր

Նիլս Շնայդեր (ֆր.՝ Niels Schneider, հունիսի 18, 1987(1987-06-18), Փարիզ), ֆրանսա-կանադացի դերասան։ 2011 թվականին ստացել է «Trophée Chopard» մրցանակ Կաննի կինոփառատոնում, 2014 թվականին «Désordres» ֆիլմում դերի համար առաջադրվել է «Prix Lumières» մրցանակի «Ամենախոստումնալից երիտասարդ դերասան» անվանակարգում։


== Կենսագրություն ==
Նիլս Շնայդերը ծնվել է Փարիզում։ Նրա հայրը՝ Ժան Պոլ Շնայդերը, եղել է դերասան։ Բացի Նիլսից ընտանիքում եղել են ևս չորս երեխա՝ Վասիլին, Վոլոդյան, Ալյոշան և Վադիմը, որը մահացել է ավտովթարում 2003 թվականին։
1996 թվականին Նիլսը տեղափոխվել է Քվեբեկ, որտեղ աշխատել է որպես հնչյունավորման դերասան և սովորել է դերասանական վարպետության թատերական կուրսերում մինչև 2009 թվականը։ Առաջին ոչ էպիզոդիկ դերը եղել է Սաշայի դերը Իվա-Քրիստիանա Ֆուրնյեի «Ամեն ինչ հիանալի է» ֆիլմում 2008 թվականին։ Այնուհետև նա խաղաց Քսավյե Դոլանի երկու ֆիլմերում՝ «Ես սպանեցի մորս» և «Երևակայական սեր»։ «Երևակայական սեր» ֆիլմում նա խաղաց գլխավոր դերերից մեկը Մոնյա Չոկրիի և Քսավյե Դոլանի հետ միասին։ Այդ դերի շնորհիվ նա ստացավ «Trophée Chopard» մրցանակ 2011 թվականի Կաննի կինոփառատոնում։
Հաջորդ տարի նա վերադարձավ Փարիզ, որպեսզի նկարահանվի Հելենա Կլոտցի առաջին լիամետրաժ ֆիլմում («Ատոմային տարիք»), այնուհետև՝ Էթյեն Ֆորյեի «Désordres» ֆիլմում, որում դերի համար 2014 թվականին առաջադրվեց «Prix Lumières» մրցանակի «Ամենախոստումնալից երիտասարդ դերասան» անվանակարգում։


== Ֆիլմագրություն ==
Կինո
Հեռուստատեսություն2010․ Virginie — Սեդերիկ
2012․ Clash — Ռաֆաել
2012․ Այլ աշխարհ — Լուի
2013․ Ոդիսևս — ՏելեմաքոսՎիդեո2011․ «Adieu» — Cœur de pirate
2013․ Cardiocleptomania — Logo


== Ծանոթագրություններ ==


== Արտաքին հղումներ ==
http://www.niels-schneider.net/ Նիլս Շնայդեր. պաշտոնական կայք
Մայքլ Դանթե Դիմարտինո

Մայքլ Դանթե Դիմարտինո (անգլ.՝ Michael Dante DiMartino, հուլիսի 18, 1974(1974-07-18), Shelburne, Չիթենդեն շրջան (Վերմոնտ), Վերմոնտ, ԱՄՆ), անիմացիայի ամերիկացի ռեժիսոր, պրոդյուսեր, սցենարիստ, «Nickelodeon» ալիքով ցուցադրվող «Ավատար. Լեգենդ Աանգի մասին» (անգլ.՝ Avatar: The Last Airbender) և «Լեգենդ Կոռայի մասին» (անգլ.՝ The Legend of Korra) մուլտֆիլմերի ստեղծողներից մեկը։


== Կենսագրություն ==


=== Ուսում ===
Մայքլը սովորել է Ռոդ-Այլենդսկիի դիզային դպրոցում Բրայան Կոնիեցկոյի հետ, ում հետ էլ ստեղծել է «Ավատար. Լեգենդ Աանգի մասին» (անգլ.՝ Avatar: The Last Airbender) և «Լեգենդ Կոռայի մասին» (անգլ.՝ The Legend of Korra) մուլտֆիլմերն։


=== Կարիերա ===
Ավատար. Լեգենդ Աանգի մասին մուլտֆիլմի ստեղծումից առաջ Մայքը աշխատում էր քսան տարի Film Roman-ում, օգնելով ստեղծել այնպիսի մուլտֆիլմեր, ինչպիսինն են Լեռան արքան (անգլ.՝  King of the Hill), Գրիֆիններ (անգլ.՝ Family Guy), և Հիլի արկածը (անգլ.՝ Mission Hill), որպես լրացում իր կարճամետրաժ «Atomic Love» մուլտֆիլմին, որը մի քանի անգամ ցուցադրվել է կինոփառատոններին։ 
«Ավատար. Օդի վերջին կախարդ» մուլտֆիլմի վերջին էպիզոդը Մայքլ Դանթե Դիմարտինոն նվիրել է իր հոր հիշատակին։
2012 թվականին Մայքլ Դանթե Դիմարտինոն և Բրայան Կոնիեցկոն ստեղծեցին նոր՝ «Լեգենդ Կոռայի մասին» մուլտֆիլմը։


== Ծանոթագրություններ ==


== Արտաքին հղումներ ==
Michael Dante DiMartino Internet Movie Database կայքում
Michael Dante DiMartino Avatar  Wikia կայքում(անգլ.)
Մայքլ Դանթե Դիմարտինո Ավատար Վիքի կայքում
Մայքլ Դանթե Դիմարտինո Archived 2012-03-26 at the Wayback Machine. AvatarSpirit.Net Archived 2007-11-28 at the Wayback Machine. կայքում(անգլ.)
«Հարցազրույց Ավատարի ստեղծողների հետ»։ թերթ «The Wall Street Journal»։ Արխիվացված օրիգինալից 2012-05-05-ին 
Մայքլ Դանթե Դիմարտինոյի և Բրայան Կոնիեցկոյի հետ հարցազրույց AvatarSpirit.Net Archived 2007-11-28 at the Wayback Machine. կայքում(անգլ.)
Պետրոս Տեր-Պողոսյան

Պետրոս Տեր-Պողոսյան (), Հայոց ցեղասպանության վրիժառու, սպանել է Թուրքիայի ռազմածովային նախարար Ջեմալ փաշային։


== Կենսագրություն ==
Ծնունդով Մոխրակույտ գյուղից է, աշխատել է Խարկովում, որտեղ բազմաթիվ հայ կաթոլիկներ են եղել, և որտեղ 1917 թվականին նույնիսկ Խոտորջուրյան հայրենասիրություն է ձևավորվել։ 1916 թվականին վերադարձել է հայրենի գյուղ։ Նա ինքնապաշտպանական ջոկատ է կազմել Խոտորջուրի կիրճում, սակայն նահանջելիս՝ 1918 թվականին գերի է ընկել թուրքերին։ Պատերազմում Թուրքիայի պարտությունից հետո ազատագրվել և միացել է հայկական բանակին։
1922 թվականի հուլիսի 25-ին Թիֆլիսում Պետրոս Մեծի (այժմ՝ Պավլե Ինգորոկվայի) փողոցում Պետրոս Տեր-Պողոսյանը և Արտաշես Գևորգյանը ի կատար են ածել Օսմանյան կայսրության ռազմածովային ուժերի նախկին նախարար Ջեմալ փաշայի նկատմամբ դատավճիռը, որը Մոսկվա էր ժամանել` որպես Աֆղանստանի ներկայացուցիչ։ Չսպասելով խորհրդային կառավարությունից ֆինանսական օգնությանը, որի շահերից ելնելով նա խոստացել էր հակազդել Աֆղանստանում անգլիացիներին, Ջեմալը Թիֆլիսով փորձել է հասնել Անկոր, որպեսզի հանդիպի Մուսթաֆա Քեմալի հետ։ Մահափորձի կազմակերպմանը մասնակցել են Զարեհ Մելիք-Շահնազարյանը և Ստեփան Ծաղիկյանը։
1930-ական թվականներին ձերբակալվել և աքսորվել է Մինուսինսկ։ Դիմել է փախուստի։
2010 թվականի ապրիլի 5-ին Թբիլիսիի Չայկովսկու և Ինգորոկվայի փողոցների անկյունում` նախկին պետական խորհրդական Անտոն Սողոմոնի Կորխանյանին պատկանող տան ճակատին, տեղադրվել է Ջեմալ փաշայի հուշատախտակը։ Ապրիլի 17-ին հայ համայնքի շնորհիվ տախտակը հանվել է։


== Ծանոթագրություններ ==


== Գրականություն ==
Азвин. Перевод Л. Микаеляна «Убийство Джемал-паши». Москва, Вернатун, 1991. ISBN 5807902734
Гамлет Мирзоян ДЖЕМАЛЬ-ПАША. ОПЕРАЦИЯ «НЕМЕЗИС» Ноев ковчег № 8 (167), 2011.
Բարբարա Մուրեյ

Բարբարա Մուրե, (անգլ.՝ Barbara Murray, ամբողջական անունը՝ Barbara Ann Murray, սեպտեմբերի 27, 1929(1929-09-27), Լոնդոն, Միացյալ Թագավորություն - մայիսի 20, 2014(2014-05-20), Ալիկանտե, Վալենսիա, Իսպանիա), բրիտանացի դերասանուհի։


== Կենսագրություն ==
Բարբարա Մուրեյը ծնվել է Լոնդոնում։ Դերասանական գործունեությունն սկսել է 1940-ական թվականներին, որպես թատրոնի և կինոյի դերասանուհի։ 1950-ական թվականները եղել են Մուրեյի կարիերայի գագաթնակետը, երբ նա հանդես է եկել բազմաթիվ բրիտանական ֆիլմերում, ինչպիսիք են «Անցագիր դեպի Պիմլիկո» (1949) և «Ծանոթացեք պարոն Լյուցիֆերի հետ» (1953)։ Ֆիլմերում շարունակվել է նկարահանվել 1960-ականներին (այդ թվում մարմնավորել է դերեր The Punch և Judy Man ֆիլմերում), միաժամանակ հանդես գալով նաև հետուստատեսությունում, որտեղ հայտնի է դարձել Լեդի Պամելա Ուիլդերի դերով The Plane Makers դրամատիկ շարքում։


== Ընտանիք ==
Մուրեյը ամուսնացած է եղել Ջոն Ջաստինի հետ, ունեցել են 3 դուստր, ամուսնությունից 12 տարի հետո, 1964 թվականին ամուսնալուծվել են։ Երկրորդ անգամ ամուսնացել է անգլիացի ուսուցիչ Բիլ Հոլմսի հետ, ով դերերով հանդես է եկել Պիտեր Հոլմս անունով։ Նրանք նույնպես ամուսնալուծվել են։


== Ֆիլմագրություն ==
Անցագիր դեպի Պիմլիկո- Passport to Pimlico (1949)
Badger's Green (1949)
Դարչնագույն հագած տղաները - Boys in Brown (1949)
Տղա, աղջիկ և հեծանիվ - A Boy, a Girl and a Bike (1949)
Խորհրդավոր հանգույց - Mystery Junction (1951)
Մեկ ուրիշի թույնը - Another Man's Poison (1951)
Վախեցած մարդը - The Frightened Man (1952)
Փողոցի անկյունը - Street Corner (1953)
Հանդիպեք պարոն Լյուցիֆերին - Meet Mr. Lucifer (1953)
The Teckman Mystery (1954)
Doctor at Large (1957)
Campbell's Kingdom (1957)
Ճիչ փողոցից - A Cry from the Streets (1958)
Operation Bullshine (1959)
The Punch and Judy Man (1963)
Doctor in Distress (1963)
A Dandy in Aspic (1968)
Ոմանք կկատարեն, ոմանք՝ ոչ - Some Will, Some Won't (1970)
Up Pompeii (1971)
Tales From the Crypt (1972)
The Curse of King Tut's Tomb (1980)
The Harpist (1999)


== Ծանոթագրություններ ==


== Արտաքին հղումներ ==
Barbara Murray Internet Movie Database կայքում
Անտոնյան

Անտոնյան, հայկական ազգանուն, կազմված հռոմեական ծագումով Անտոն անունից և -յան վերջավորությունից։


== Կրողներ ==
Անդրանիկ Անտոնյան (20-րդ դար), տեսաբան։
Անթուանեթ Գրիգորի Անտոնյան (1890-1975), գրող։
Արամ Անտոնյան
Արամ Անտոնի Անտոնյան (1875-1951), լրագրող, պատմաբան, հրապարակագիր։
Արամ Արամայիսի Անտոնյան (1915), գրող։
Արշալույս Անտոնյան (20-րդ դար), թղթակից։
Արտաշես Անտոնյան
Արտաշես Անտոնյան (1980), ֆուտբոլիստ, պաշտպան։
Արտաշես Անտոնյան (ծ. 1981), ռուսաստանցի ռադիոլրագրող։
Գագիկ Մուրադի Անտոնյան (20-րդ դար), գրող։
Գուրգեն Գերասիմի Անտոնյան (1911-1984), հայ գրականագետ։
Զուրաբ Նազարի Անտոնյան (1820-1854), վրացագիր դրամատուրգ։
Լյովա Անտոնյան (1958-1992), Արցախյան ազատամարտի մասնակից։
Հակոբ Անտոնյան
Հակոբ Անտոնյան (1913-1990), նկարիչ։
Հակոբ Ս. Անտոնյան (1887-1967), բանաստեղծ և թարգմանիչ։
Մուշեղ Անտոնյան (1958-1991), օդաչու, Արցախյան ազատամարտի մասնակից։
Յուրի Անտոնյան (1963-1994), օդաչու, Արցախյան ազատամարտի մասնակից
Սերո Անտոնյան (ծ. 1935), հայ բանաստեղծ։
Սուրեն Անտոնյան
Սուրեն Վլադիմիրի Անտոնյան (1962-1994), Արցախյան ազատամարտի մասնակից։
Սուրեն Ռաֆիկի Անտոնյան (ծ. 1969), հայ իրավաբան, ՀՀ վճռաբեկ դատարանի դատավոր։
Վահան Անտոնյան (?-1900), մտավորական։
Վլաս Անտոնյան (1934- 992), Արցախյան ազատամարտի մասնակից։


== Գրական հերոսներ ==
Փոլ Անտոնյան, Վահե Ղուկասյանի «Գրողի տարածը» վիպակի հերոսներից։


== Ծանոթագրություններ ==
Աստերոիդների ցանկ (260301-260400)

Աստերոիդների ցանկ (260201-260300)  • Աստերոիդների ցանկ  • Աստերոիդների ցանկ (260401-260500)
 Աստերոիդների ցանկ (260201-260300)  • Աստերոիդների ցանկ  • Աստերոիդների ցանկ (260401-260500)
Շնչառական ուղիների մեռյալ տարածություն

Շնչառական ուղիների մեռյալ տարածություն, շնչառական համակարգի այն բաժինները, որոնք չեն մասնակցում արյան հետ կատարվող գազափոխանակությանը։ Տարբերում են անատոմիական, թոքաբշտիկային և ֆիզիոլոգիական մեռյալ տարածություններ։


== Անատոմիական մեռյալ տարածություն ==
Անատոմիական մեռյալ տարածությունն օդատար ուղիների՝ քթի խոռոչի (կամ բերանի՝ բերանային շնչառության դեպքում), քթաըմպանի, կոկորդի, շնչափողի, բրոնխների տարողությունն է։ Ծավալը մոտ 150 մլ է։ Չնայած այստեղ բացակայում է գազափոխանակությունը արյան հետ, սակայն, մեռյալ տարածությունում օդը մաքրվում է, հագենում ջրային գոլորշիներով և տաքացվում։


== Թոքաբշտիկային մեռյալ տարածություն ==
Այն թոքաբշտիկները (ալվեոլ), որոնք կամ միայն հեղուկացվում են, կամ միայն օդահարվում, կազմում են թոքաբշտիկային մեռյալ տարածությունը։ Արդյունավետ թոքաբշտիկային տարածություն են համարվում այն բշտիկները, որոնք և օդափոխվում են և հեղուկացվում։ Ակտիվ աշխատանքի, թթվածնի պակասի դեպքում թոքաբշտիկային մեռյալ տարածությունը փոքրանում է, քանի որ «հանգստի» վիճակում գտնվող թոքաբշտիկները սկսում են մասնակցել գազափոխանակությանը։


== Ֆիզիոլոգիական մեռյալ տարածություն ==
Ֆիզիոլոգիական (գործառնական) մեռյալ տարածություն են համարվում շնչական համակարգի բոլոր այն հատվածները, որտեղ գազափոխանակություն չի կատարվում։ Այսինքն, ֆիզիոլոգիական մեռյալ տարածությունն իրենից ներկայացնում է անատոմիական և թոքաբշտիկային մեռյալ տարածությունների գումարը։


== Ծանոթագրություններ ==
Էննի Լոնդոնդերի

Էննի Լոնդոնդերի (անգլ.՝ Annie Londonderry, 1870, Ռիգա, Ռուսական կայսրություն - նոյեմբերի 11, 1947(1947-11-11), Նյու Յորք, Նյու Յորք, ԱՄՆ), ամերիկացի ճանապարհորդ, լրագրող, արկածախնդիր։ Առաջին կինն է, ով հեծանիվով շրջել է աշխարհով մեկ։ Ներկայացնում էր «նոր կնոջ» կերպարը։


== Կենսագրություն ==


=== Վաղ տարիներ և ամուսնություն ===
Էննին ծնվել է Լատվիայում, նրա իսկական անունը Աննա Կոեն է։ 1875 թվականին նրա ընտանիքը տեղափոխվել է Բոստոն, որտեղ նա Ամերիկայի քաղաքացիություն է ստացել։ 1887 թվականին նրա ծնողները մահացել են։ Նրա ավագ քույրը` Սառան արդեն ամուսնացած էր և ապրում էր այլ նահանգում, այդ իսկ պատճառով կրտսեր եղբոր և քրոջ խնամակալությունը ստանձնել է 17-ամյան Էննին և նրա 20-ամյա եղբայրը` Բենեթը։
1888 թվականին Էննին ամուսնացել է մանր առևտրական Սայմոն Կոպչովսկու հետ, և վերցրել կրկնակի ազգանուն` Կոեն Կոպչովսկի։ Հաջորդող չորս տարիների ընթացքում նա երեք երեխա է ունեցել։ Այն ժամանակ, երբ բարեպաշտ ուղղափառ հրեա Սայմոնը սինագոգ էր հաճախում և Թորա ուսումնասիրում, Էննին զբաղված էր բոստոնյան թերթերին գովազդ վաճառելով։


== Ֆիլմ ==
2013 թվականին ռեժիսոր Ջիլիան Ուիլյամսը նկարահանել է 27 րոպեանոց վավերագրական ֆիլմ Էննի Լոնդոնդերի մասին` «The New Woman: Annie „Londonderry“ Kopchovsky»: 


== Ծանոթագրություններ ==


== Գրականություն ==
Foulkes, Debbie. «Annie Kopchovsky Londonderry (1870? — 1947) Rode A Bicycle Around the World». Forgotten Newsmakers.
Zheutlin, Peter. Around the World on Two Wheels: Annie Londonderry’s Extraordinary Ride. New York: Citadel.
Macy, Sue. Wheels of Change: How Women Rode the Bicycle to Freedom (with a Few Flat Tires along the Way). Washington, D.C.: National Geographic Children’s Books.
«A Woman to Rival Paul Jones» Archived 2017-03-05 at the Wayback Machine.. New York Times. February 25, 1894.
«First woman to cycle the globe begins journey». Jewish Women’s Archive.
Zheutlin, Peter. «Chasing Annie: The Woman Who Changed My Life Was Brave, Cunning, Daring And Free — And I Never Met Her» Archived 2017-03-27 at the Wayback Machine. (PDF).
«Miss Londonderry’s Trip Ended» Archived 2017-03-05 at the Wayback Machine.. New York Times. September 25, 1895.
«SPIN» Archived 2019-05-15 at the Wayback Machine.. Evalyn Parry
Nestruck, J. Kelly (March 17, 2011). «Spin: An ode to two-wheeling in time for spring». The Globe and Mail
Burnett III, James H. (May 20, 2013). «Bike-themed festival kicks off with Boston woman’s tale». Boston Globe.
Zheutlin, Peter (August 29, 2016). «Backstory: Retracing Annie Londonderry’s Victorian odyssey». Christian Science Monitor.


== Արտաքին հղումներ ==
{{{1}}} Էննի Լոնդոնդերի. պաշտոնական կայք
A documentary film, The New Woman, Annie Londonderry Kopchovsky, by Gillian Willman
Ղամըշլի (Ամասիայի գավառ)

Անվան այլ կիրառումների համար տե՛ս՝ Ղամըշլի (այլ կիրառումներ)Ղամըշլի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կորցրած օղակ

«Կորցրած օղակ» (անգլ.՝ Missing Link), stop motion տեխնոլոգիայով ստեղծված լիամետրաժ  տիկնիկային անիմացիոն ֆիլմ։ Գլխավոր հերոսների դերերը հնչյունավորել են Հյու Ջեքմանը, Զոյի Սալդանան և Թիմոթի Օլիֆանտը։


== Սյուժե ==
Մուլտֆիլմը խիզախ հետազոտող Լեոնել Ֆրոստի մասին է, որը երազում է աշխարհին պատմել տարբեր լեգենդար մարդկանց մասին, որոնցից մեկը Լինկն է. նա մարդկանց կապում է իրենց նախնիների հետ։


== Հնչյունավորողներ ==


== Ստեղծում ==
2018 թվականի ապրիլի 25-ին հայտարարվում է, որ Laika-ն սկսել է նոր մուլտֆիլմի՝ «Հինգերորդ ֆիլմի» աշխատանքները։ Այն գրել և նկարահանել էին գլխավոր հերոսներ Քրիս Բալթերը, Հյու Ջեքմանը,  Զոյի Սալդանան,  Զաք Գալիֆիանակիսը։ Ֆիլմը պետք է նկարահանվեր Annapurna Pictures-ի հետ համագործակցությամբ, որը նույնպես պետք է զբաղվեր ներքին վարձույթի հարցերով։ 2018 թվականի մայիսի 7-ին հայտարարվում է,որ ֆիլմը պետք է անվանվի «Կորցրած օղակ» և լրացուցիչ դերասանների թվում կլինեն Սթիվեն Ֆրայը, Էմմա Թոմփսոնը, Թիմոթի Օլիֆանտը,  Մեթթ Լուկասը, Դեվիդ Ուիլյամսը, ՉինգՎալդես-Արանը, Արմիտա Արչին։
Ըստ տեղեկությունների, ֆիլմի արտադրությունը սկսվել է 2018 թվականի մայիսին, երբ Laika-ի նկարիչները 65 եզակի պատկերներով ավելի քան 110 դեկորացիա են պատրաստել նկարահանումների համար։


== Շահույթ ==
Մուլտֆիլմը ամենաբարձր վարձատրվող տիկնիկային մուլտֆիլմերի ցանկում զբաղեցնում է 17-րդ տեղը. Հյուսիսային Ամերիկայում՝ 16 649 539 դոլար, այլ երկրներում՝ 9 599 930 դոլար, միասին 26 249 469 դոլար ընդհանուր շահույթով։


== Քննադատություն ==
Ֆիլմը հիմնականում դրական գնահատականներ է ստացել կինոքննադատների կողմից։ Rotten Tomatoes կայքում ֆիլմն ունի 89% վարկանիշ, որը հիմնված է 155 քննադատների գրախոսության վրա, միջին գնահատականով 10-ից՝ 7.2Metacritic կայքում ֆիլմը ստացել է 100 միավորից 68-ը, որը հիմնված է 30 գրախոսությունների վրա, որը համապատասխանում է «հիմնականում դրական կարծիքներ» կարգավիճակին։


== Ծանոթագրություններ ==


== Արտաքին հղումներ ==
AllMovie  AlloCiné
Գարգառ (գետ)

Անվան այլ կիրառումների համար տե՛ս՝ Գարգառ (այլ կիրառումներ)Գարգառ կամ Գերգերկա, գետ Հայաստանի Լոռու մարզում, Ձորագետի աջ վտակը։ Սկիզբ է առնում Բազումի լեռնաշղթայի հյուսիսարևելյան լանջերից՝ 2300 մ բարձրությունից։ Երկարությունը 28 կմ է, ջրհավաք ավազանը՝ 129 կմ²։
Գետահովիտը վերին և միջին հոսանքներում V-աձև է, ստորինում՝ կիրճանման։ Սնումը խառն է, վարարումը՝ մարտ-հունիսին, որի ընթացքում ձևավորվում է տարեկան հոսքի 62%-ը։ Տարեկան միջին ծախսը 1, 14 մ3/վ է, առավելագույնը՝ 75 մ3/վ, հոսքը՝ 36 միլիոն մ3։ Ձմռանը սառցակալում է։
Գետահովիտն ունի ռեկրեացիոն նշանակություն։ Ջրերն օգտագործվում են ոռոգման նպատակով։
Ըստ ՀՀ Շրջակա միջավայրի մոնոթորինգի և թափոնների ուսումնասիրության մասին Տեղեկագրի գետի  ջրի որակը ակունքում գնահատվել  է «լավ»։


== Ծանոթագրություններ ==
Դեղ (խումբ)

Անվան այլ կիրառումների համար տե՛ս՝ Դեղ (այլ կիրառումներ)Դեղ, հայկական ալտերնատիվ ռոք-խումբ Երևանից, կազմավորվել է 2010 թվականին Ռոբերտ Խուդավերդյանի, Աշոտ Դանիելյանի և Հակոբ Թորգոմյանի կողմից, որոնք մինչ այդ 5 տարի շարունակ հանդես էին եկել «Rabble Rouse» խմբի կազմում։ Մի քանի ամսից նրանց է միացել երգչուհի Սրբուհի Հովհաննիսյանը, ում հետ խումբը մի քանի համերգ նվագել էր։ 2011 թ. խմբին է միացել երաժիշտ Էդուարդ Պեշտմալջյանը և թողարկել են առաջին դեբյուտային «Նվեր» ձայնագրությունը։ Խմբի բոլոր երգերի հեղինակը կիթառահար Ռոբերտ Խուդավերդյանն է։ 2012 թվականին Աշոտ Դանիելյանին փոխարինել է Վաչագան Ղարիբյանը։


== Կազմը ==
Սրբուհի Հովհաննիսյան՝ վոկալ
Ռոբերտ Խուդավերդյան՝ կիթառ
Վաչագան Ղարիբյան՝ բաս կիթառ (2012-ից)
Էդուարդ Պեշտմալջյան՝ ստեղնաշար
Հակոբ Թորգոմյան՝ հարվածային


== Սկավառակագրություն ==
2011 - «Նվեր»


== Ծանոթագրություններ ==


== Արտաքին հղումներ ==
Դեղը Էյ Վի Փրոդաքշն կայքում
ReverbNation
Last.FM
Մարիա դել Պիլար Ֆերնանդես Վեգա

Մարիա դել Պիլար Ֆերնանդես Վեգա (իսպ.՝ María del Pilar Fernández Vega, նոյեմբերի 8, 1895(1895-11-08), Villadiego, Բուրգոս, Կաստիլիա և Լեոն, Իսպանիա - հուլիսի 4, 1973(1973-07-04), Մադրիդ, Իսպանիա), Իսպանիայի թանգարանների ֆոնդապահ։


== Կենսագրություն ==
1922 թվականին ընդդիմության հաստատումից հետո մտավ ֆոնդապահների, գրադարանավարների և հնագետների խմբակ, ովքեր մասնագիտացել էին ամերիկյան ծագում ունեցող հավաքածուների մեջ։ Եղել է Դեկորատիվ արվեստի ազգային թանգարանի տնօրենը, սակայն 1928 թվականին խնդրեց, որ իրեն տեղափոխեն Ազգային հնագիտական թանգարան, որտեղ գլխավորեց թանգարանի նախակոլումբոսյան բաժինը՝ դառնալով Իսպանիայի առաջին կին ֆոնդապահը։ 1930-ական թվականներին կին ֆոնդապահների շարքերը համալրվեցին՝ 1930 թվականին՝ Ֆելիպա Նինիո Մասը և Խոակինա Էգուարես Իբանիեսը, իսկ 1931 թվականին՝ Կոնսեպսիոն Բլանկո Մինգուեսը և Ուրսիսինա Մարտինես Գալյեգոն։ 1933 թվականին մասնակցեց Միջերկրական ծովով համալսարանական շրջագայությանը, որն ուղենիշ հանդիսացավ իսպանական հնագիտության համար և նոր դիսցիպլիններ ներդրեց։ 1941 թվականի Իսպանիայի քաղաքացիական պատերազմից հետո նշանակվեց Ամերիկայի թանգարանի տնօրեն, որի բացումը տեղի ունեցավ 1944 թվականին համալսարանական քաղաքում։ Մարիա դել Պիլարը պաշտոնավարեց մինչև 1968 թվականը։
Ամուսնացել է Խոսե Ֆեռադիս Տոռեսի հետ, ով 1925-1928 թվականին զբաղեցնում էր Ազգային հնագիտական թանգարանի ֆոնդապահի պաշտոնը մինչև աշխատանքի անցավ Կենտրոնական համալսարանի դրամագիտության և բնաբանության ամբիոնում։


== Հրատարակումներ ==
Ամերիկայի թանգարանի ուղեցույց (իսպ.՝ Guia del Museo de América), 1965, Ministerio de Educación Nacional, Dirección General


== Ծանոթագրություններ ==


== Գրականություն ==
Margarita Díaz-Andreu, Gloria Mora, Jordi Cortadella (2009)։ Diccionario Histórico de la Arqueología en España (siglos XV-XX)։ ISBN 978-84-96467-45-3 
Gonzalo Pasamar Alzuria, Ignacio Peiró Martín (2002)։ Diccionario AKAL de Historiadores españoles contemporáneos (1840-1980)։ ISBN 84-460-1489-0
Honda RA106

beg1n
Honda RA106

Բոլիդ Honda RA106 (անգլ.՝ Honda RA106), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2006 թվականի մրցարշավին մասնակցելու համար։


== Ծանոթագրություններ ==
Բորիս Գոլիցին

Բորիս Բորիսովիչ Գոլիցին (ռուս.՝ Борис Борисович Голицын, փետրվարի 18 (մարտի 2), 1862, Սանկտ Պետերբուրգ, Ռուսական կայսրություն - մայիսի 4 (17), 1916, Պետերգոֆ, Սանկտ Պետերբուրգի նահանգ, Ռուսական կայսրություն), Պետրորգրադ), ռուս երկրաֆիզիկոս, սեյսմոլոգիայի հիմնադիրներից մեկը, Պետերբուրգի ԳԱ ակադեմիկոս (1908)։
Ավարտել է Պետերբուրգի ծովային ակադեմիան (1886) և Ստրասբուրգի համալսարանը (1890)։ Աշխատությունները վերաբերում են ջերմային և ռենտգենյան ճառագայթմանը, սեյսմոլոգիային և օպտիկային։ Մշակել է էլեկտրադինամիկ սեյսմոգրաֆների կառուցվածքի և տեսությաև հարցերը։ 1911 թվականին ընտրվել է միջազգային սեյսմիկական ասոցիացիայի պրեզիդենտ, իսկ 1913 թվականին Գլխավոր ֆիզիկական աստղադիտարանի տնօրեն, 1916 թվականին Լոնդոնի թագավորական ընկերության անդամ։


== Ծանոթագրություններ ==
Ալ-Նաբքի շրջան

Ալ-Նաբքի շրջան (արաբ․՝ ناحية النبك‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Նաբքի գավառի երեք շրերջաններից մեկը։
Վարչական կենտրոնն Ալ-Նաբք քաղաքն է։ 2004 թվականի տվյալներով բնակչությունը կազմել 50,747 մարդ։ Քաղաքն ու շրջակա ավանները կազմում են 546.37 քառ.կմ տարածք։
Ունի 5 գյուղ և ավան

Ալ-Նաբք (արաբ․՝ النبك‎‎), բնակչություն՝ 90,000
Ֆլիտա (արաբ․՝ فليطة‎‎), բնակչություն՝ 6,475
Կալդուն (արաբ․՝ قلدون المراح‎‎), բնակչություն՝ 2,561
Ալ-Կաստալ (արաբ․՝ القسطل‎‎), բնակչություն՝ 3,486
Ալ-Շահել (արաբ․՝ السحل‎‎), բնակչություն՝ 5,677


== Ծանոթագրություններ ==
Լյուքսեմբուրգի ֆուտբոլի ազգային հավաքական

Լյուքսեմբուրգի ֆուտբոլի ազգային հավաքականը (լյուքս.՝ Lëtzebuergesch Foussballnationalequipe, ֆր.՝ Équipe du Luxembourg de football, գերմ.՝ Luxemburgische Fußballnationalmannschaft, ՖԻՖԱ կոդն է՝ LUX) ներկայացնում է Լյուքսեմբուրգը ընկերական և այլ պաշտոնական խաղերում։ Վերահսկվում է Լյուքսեմբուրգի Ֆուտբոլի Ֆեդերացիայի կողմից։ Առաջին մրցույթային հանդիպումն անց է կացրել Ֆրանսիայի ֆուտբոլի ազգային հավաքականի հետ․ խաղն ավարտվել է 1-4 հաշվով։ Երբեք չի մասնակցել Եվրոպայի առաջնություններին և Աշխարհի առաջնություններին։ Համագործակցում է ՈՒԵՖԱ-ի և ՖԻՖԱ-ի հետ։ 2014 թվականի հունիսի 4-ին Իտալիայի հետ խաղն ավարտել է ոչ ոքի՝ 1-1։


== Ծանոթագրություններ ==


== Արտաքին հղումներ ==
ՈՒԵՖԱ-ի կայքէջում
Կրիսիումայի գավառ

Կրիսիումայի (պորտ.՝ Microrregião de Criciúma) գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 359 334 մարդ 2005 թվականի տվյալով։ Զբաղեցված տարածքը 2089,375  կմ²։ Բնակչության խտությունը 172,0  մարդ/կմ²։


== Վիճակագրություն ==
Համախառն ներքին արտադրանքը կազմել է 3 356 193 076,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 776,52 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,813։


== Գավառի կազմ ==
Գավառի կազմի մեջ են մտնում հետևյալ համայնքները.

Իսարա
Տրևիզու
Ուրուսանգա
Կուսակցության միասնություն

«Կուսակցության միասնություն», մարքսիստական կուսակցության արմատական սկզբունքներից, որի կենսագործման անհրաժեշտ պայմաններն էին՝ «հանուն կոմունիզմի պայքարի խնդիրների ընդհանրության վրա հիմնված կազմակերպվածությունը, համախմբվածությունն ու կարգապահությունը»։
Կուսակցության միասնության հիմքը կազմում են դասակարգային պայքարի, սոցիալիստական հեղափոխության, պրոլետարիատի դիկտատուրայի, սոցիալիզմի և կոմունիզմի կառուցման մասին մարքս-լենինյան ուսմունքը, գաղափարական միասնությունը, որն ամփոփում է հեղափոխական ստրատեգիայի ու տակտիկայի միասնությունը, դեմոկրատական ցենտրալիզմի սկզբունքներով նախատեսված ներկուսակցական կարգապահությունը՝ փոքրամասնության անվերապահ ենթարկվելը մեծամասնությանը, կուսակցական վերադաս մարմինների որոշումների պարտադիր լինելը ստորադաս մարմինների համար (կազմակերպական միասնություն)։ 
Լենինը և բոլշևիկյան կուսակցությունը ԽՄԿԿ կազմակերպական և գաղափարական միասնության համար պայքար են տարել դեռևս ՌԱԴԲԿ II համագումարից (1903 թ.) և այն շարունակել են ԽՄԿԿ պատմության ողջ ընթացքում։
Բելոուսովո (գյուղ, Տրոիցկի վարչական օկրուգ)

Անվան այլ կիրառումների համար տե՛ս՝ ԲելոուսովոԲելոուսովո (ռուս.՝ Белоусово), գյուղ Ռուսաստանի Մոսկվայի Տրոիցկի վարչական օկրուգի կազմում։
Բնակչությունը 2006 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնթոնի Դոուսոն

Էնթոնի Դոուսոն (անգլ.՝ Anthony Dawson, հոկտեմբերի 18, 1916(1916-10-18), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - հունվարի 8, 1992(1992-01-08), Սասեքս, Հարավարևելյան Անգլիա, Անգլիա, Միացյալ Թագավորություն), շոտլանդական ծագման անգլիացի դերասան։


== Կենսագրություն ==
Առաջին անգամ նկարահանվել է 1943 թվականին «Они встретились в темноте» ֆիլմում։ Հետագայում նկարահանվել է նմանատիպ դասական բրիտանական ֆիլմերում, ինչպիսիք են՝ «Путь к звëздам», «Пиковая дама» (1949) և «Деревянный конь» (1950) ֆիլմերը։
Հայտնի է որպես երկրորդ պլանի դերասան, այսինքն հանդես է եկել որպես բացասական կերպար, սրիկա և հանցագործ։
Նկարահանվել է Ալֆրեդ Խիչկոկի «В случае убийства набирайте «М»» (1954) ֆիլմում։
Ռեժիսոր Թերենս Յանգի հետ ծանոթանալուց հետո խաղացել է «Бондианы» ֆիլմերում։
Նկարահանվել է Անգլիայի, ԱՄՆ-ի, Ֆրանսիայի, Իտալիայի, Հարավսլավիայի ֆիլմերում։
Ակտիվ դերակատարում է ունեցել 1960-ական թվականներին և շարունակել է դերասանական գործունեությունը մինչև 1990-ականների սիզբը։
Մահացել է 1992 թվականին՝ 75 տարեկան հասակում՝ քաղցկեղից։


== Ֆիլմագրություն ==
1949 — Пиковая дама
1954 — В случае убийства набирайте «М» — Սուոն / կապիտան Լեսգեյթ
1958 — Хватка душителя — Բարկ
1959 — Тигровая бухта — Բարկլայ
1961 — Долина орлов
1961 — Проклятие оборотня — կոմս Սինիեստրո
1962 — Доктор Ноу — պրոֆեսոր Դենտ
1962 — Семь морей до Кале
1963 — Из России с любовью — Էրնսթ Ստավրո Բլոֆելդ
1965 — Шаровая молния — Էրնսթ Ստավրո Բլոֆելդ
1965 — Любовные приключения Молль Флендерс — դրագունական սպա
1967 — А завтра вас бросит в адское пекло
1967 — Смерть верхом на лошади — Բերտ Կավանախ / Մանինա
1968 — Под крышей неба полной звёзд
1969 — Битва на Неретве — գեներալ Մորելլի
1970 — Тупик — Սանշայն
1971 — Красное солнце — Հիատ


== Ծանոթագրություններ ==


== Արտաքին հղումներ ==
Էնթոնի Դոուսոնը IMDb կայքում
Գյուլեք Մաղարա Փունար

Գյուլեք Մաղարա Փունար, աղբյուր լեռնային Կիլիկիայում, Գյուլեք Մաղարայի մերձակայքում։ Գտնվում է 2013 մ բարձրության վրա։


== Ծանոթագրություններ ==
Հուզական ինտելեկտ (գիրք)

Հուզական ինտելեկտ․ ինչու է այն երբեմն ավելի կարևոր, քան IQ-ն (անգլ.՝ Emotional Intelligence: Why It Can Matter More Than IQ), գիրք, որի հեղինակն է ամերիկացի գրող, հոգեբան Դենիել Գոուլմանը։ Այն հրատարակվել է 1995 թվականին։ Գրքում հեղինակը պնդում է, որ հաջողության հասնելու համար հուզական ինտելեկտը նույնչափ կարևոր է, որքան IQ-ն, այդ թվում՝ մարդու կյանքի ակադեմիական, մասնագիտական, սոցիալական և միջանձնային ասպեկտներում։ Ըստ Գոուլմանի՝ հուզական ինտելեկտը հմտություն է, որը կարելի է ուսուցանել և զարգացնել։ Գրքում հեղիկնակը նախանշում է դպրոցական ծրագրում հուզական հմտությունների ուսուցումը ներառելու մեթոդներ։
«Հուզական ինտելեկտ» գիրքը մեկուկես տարի եղել է «Նյու Յորք Թայմս» ամսագրի բեսթսելլերների ցանկում, բեսթսելլեր է բազմաթիվ երկրներում, թարգմանվել է 40 լեզուներով և տպագրվում է ամբողջ աշխարհում։


== Ծանոթագրություններ ==
Աչի Կաստելո

Աչի Կաստելո (իտալերեն՝ Aci Castello ), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 18 084 մարդ, բնակչության խտությունը կազմում է 2232 մարդ/կմ²։ Զբաղեցնում է 8 կմ² մակերես տարածք։ Փոստային ինդեքսն է՝ 95021։ Հեռախոսային կոդը՝ 00095։
Բնակավայրի հովանավորն է համարվում Սան Մաուրո աբատը։ Քաղաքի տոնը նշվում է հունվարի 15-ին։


== Արտաքին հղումներ ==
Քաղաքի պաշտոնական կայք (իտալ.)
Հարեմի գավառ

Հարեմի գավառ, (արաբ․՝ منطقة حارم‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Իդլիբի մարզի 5 գավառներից մեկը։
Ըստ 2004 թվականի մարդահամարի Հարեմ գավառի բնակչությունը կազմում է 175,482 մարդ։ Գավառի կենտրոնը համարվում է Հարեմ քաղաքը։
Հարեմի գավառը բաժանվում է 6 շրջանների՝

Արմանազի շրջան (արաբ․՝ ناحية أرمناز‎‎), կենտրոն՝ Արմանազ, բնակչություն՝ 27,267 մարդ
Ալ-Դանայի շրջան (արաբ․՝ ناحية الدانا‎‎), կենտրոն՝ Ալ-Դանա, բնակչություն՝  60,058 մարդ
Կուրկինայի շրջան (արաբ․՝ ناحية قورقينا‎‎), կենտրոն՝ Քուրկինա, բնակչություն՝ 12,552 մարդ
Հարեմի շրջան (արաբ․՝ ناحية حارم‎‎), կենտրոն՝ Հարեմ, բնակչություն՝ 12,894 մարդ
Սալկինի շրջան (արաբ․՝ ناحية سلقين‎‎), կենտրոն՝ Սալկին, բնակչություն՝ 47,939 մարդ
Քաֆր Թախարիմի շրջան (արաբ․՝ ناحية كفر تخاريم‎‎), կենտրոն՝ Քաֆր Թախարիմ, բնակչություն՝ 14,772 մարդ


== Ծանոթագրություններ ==
Խոդա Աֆարինի կամուրջներ

Խոդա Աֆարինի կամ Քարավազի կամուրջներ, միջնադարյան կառույց Արաքս գետի վրա։ Կապում են Արցախի Հանրապետությունը Իրանի հետ։ Դրանց թիվը երեքն է՝ մեկը մյուսից յոթ-ութ հարյուր մետր հեռավորությամբ։ Առաջինը ներկայիս կիսավեր կամուրջն է՝ կառուցված 12-րդ դարում (11 թռիչք), մյուսը կառուցված է 13-րդ դարում (15 թռիչք) և կանգուն է։ Իսկ երրորդը՝ երկաթյա (զինվորական) կամուրջ է։ 1993 թվականից տարածքը գտնվում է Արցախի պաշտպանության բանակի վերահսկողության տակ։


== Պատմություն ==
Խոդա Աֆարինի կամուրջներից մեկի մասին առաջին գրավոր հիշատակումը պատկանում է իրանցի պատմաբան և աշխարհագրագետ Համդալահու Ղազվինիին։ Ըստ նրա «Խոդա Աֆարին» կամուրջը կառուցվել է Հիջրայի 15 թվականին կամ մեր թվարկության 636 թվականին արաբ հրամանատար Բաքր իբն Համդալլահի կողմից։ Հայտնի է, որ 643-644 թվականներին տեղի է ունենում արաբական զորքերի արշավանք դեպի Հայաստան։ Սակայն ժամանակակից պատմաբանները երկմտում են, որ արաբներն ընդունակ էին միաժամանակ պատերազմ վարել և կամուրջ կառուցել։ Ենթադրում են, որ ամենայն հավանականությամբ Ղազվինին ի նկատի ուներ արաբական զորքերի բնական ժայռերով ջրանցումը Արաքս գետով։ Այդ պատճառով 15-կամարանոց կամրջի կառուցումը վերագրվում է ավելի ուշ շրջանի՝ 13-րդ դարին։
15-րդ դարից սկսած՝ այս կամուրջները կապել էին Արցախի մելիքությունները Սեֆյան Իրանին։ Կամուրջների մասին հիշատակում են Ստեփանոս Օրբելյանը (13-րդ դար), Ղևոնդ Ալիշանը և Մակար Բարխուդարյանը (19-րդ դար)։


== Պատկերասրահ ==

		


== Տես նաև ==
Խոդա Աֆարինի ջրամբար
Ղարադաղի լեռներ


== Ծանոթագրություններ ==
Զարուբինո (այլ կիրառումներ)

Զարուբինո, կարող է վերաբերել՝

Զարուբինո - գյուղ Ռուսաստանի Բուրյաթիա հանրապետության Ջիդինսկի շրջանի կազմում։
Զարուբինո - գյուղ Ռուսաստանի Մոսկվայի մարզի Կոլոմենսկի շրջանի կազմում։
Զարուբինո - գյուղ Ռուսաստանի Նովգորոդի մարզի Լյուբիտինսկի շրջանի կազմում։
Մեթին Աքդյուլգեր

Մեթին Աքդյուլգեր (թուրքերեն՝ Metin Akdülger, ապրիլի 10, 1988(1988-04-10), Բուրսա, Թուրքիա), թատրոնի, կինոյի և հեռուստատեսության թուրք դերասան։ Մարմնավորել է Մուրադ IV սուլթանի դերը՝ «Հոյակապ Դար։ Քյոսեմ սուլթան» հեռուստասերիալում։


== Կենսագրություն ==
Մեթինը ծնվել է 1988 թվականի ապրիլի 10-ին Բուրսայում։ Նրա նախնիները Սալոնիկից գաղթած հույներ են եղել։ Հաջողությամբ ավարտելով միջնակարգ դպրոցը՝ ընդունվել է Քոչի համալսարանի միջազգային հարաբերությունների բաժին։ Համալսարանում հետաքրքրվել է ֆուտբոլով, սակայն աստիճանաբար սկսել է ներգրավվել համալսարանական թատրոնի ներկայացումներում։ Մեթինը թատերական կուրսերի է հաճախել։


== Կարիերա ==
Դերասանը խաղացել է թատերական չորս ներկայացումներում և կինոյի և հեռուստատեսության վեց դերերում։ 2016 թվականին մարմնավորում է օսմանյան սուլթան Մուրադ IV-ին՝ «Հոյակապ Դար։ Քյոսեմ սուլթան» հեռուստասերիալում։


== Անձնական կյանք ==
Մեթին Աքդյուլերը զբաղվում է բռնցքամարտով, սիրում դահուկավարել, հետաքրքրված է քայթսերֆինգով և լողով։ Կատարյալ տիրապետում է անգլերենի։


== Ֆիլմագրություն ==


=== Թատերական ներկայացումներ ===
2010: «Հիմար Ռոմեո»
2011: «Ձիթապտղի ժամանակ»
2012: «Սկավառակ»
2014: «Մեքենա»


== Ծանոթագրություններ ==


== Արտաքին հղումներ ==
Twitter
Ինստագրամ
Ամբլևիլ (Շարանտի գավառ)

Ամբլևիլ (ֆր.՝ Ambleville), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2014 թվականի դրությամբ կազմում է 186 մարդ, բնակչության խտությունը` 36.54 մարդ/կմ²։ Բնակավայրը զբաղեցնում է 5.09 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 32 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 107 աշխատունակ (15-64 տարեկան) բնակիչ, որոնցից ակտիվ էին 80-ը, իսկ ոչ ակտիվները` 27։ Ակտիվության ցուցանիշը կազմում է 74,8 %։ 80 աշխատունակ մարդկանցից աշխատել է 75 անձ (40 տղամարդ և 35 կին)։ Գործազուրկ են եղել 5 անձ (2 տղամարդ և 3 կին)։ 27 անաշխատունակներից 5-ը եղել են աշակերտներ կամ ուսանողներ, 12-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զերե

Զերե, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Արածանիի աջակողմյան վտակ Քղի գետի ստորին հոսանքի տարածքում, Քղի գետի աջ ափին, Բերրի քաղաքից 6-7 կմ արևմուտք։


== Բնակչություն ==
XX դարի սկզբին ուներ 25 տուն՝ 160 հայ և քուրդ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բուդլեյա Դավիդի

Բուդլեյա Դավիդի  (լատ.՝ Buddleia davidi), լոգազգիների ընտանիքին պատկանող, 2-5 մ բարձրությամբ լայնատարած, նոսր պսակով թուփ է. հայրենիքը Չինաստանն է։


== Կենսաբանական նկարագիր ==
Տերևները ձվանշտարաձև են, բավականին խոշոր, մինչև 25 սմ երկարության, ստորին մասում՝ պատված սպիտակավուն խավով։ Ծաղիկները բաց մանուշակագույն են կամ ծիրանագույն, արձակում են մեղրային բուրմունք։ Ծաղիկները հավաքված են գագաթնային խիտ, ուղիղ կամ կախ ընկած հասկանման՝ մինչև 25 սմ երկարության ծաղկաբույլերում։ Երևանի պայմաններում առատորեն ծաղկում է հուլիս-օգոստոս ամիսներին՝ շուրջ 70 օր տևողությամբ։ Հաջողությամբ բազմանում է սերմերով։ Դավիդի բուդլեյան արագաճ է, լուսասեր, ջերմասեր, տևական ուժեղ ցրտերից խիստ տուժում է։ Ունի մի շարք պարտիզային ձևեր, որոնք աչքի են ընկնում ծաղիկների բազմազանությամբ և գունագեղությամբ։ Խորհուրդ է տրվում օգտագործել մեր երկրի ցածրադիր ու տաք շրջանների կանաչապատման գործընթացներում՝ առանձնյակների ու խմբերի տեսքով։


== Գրականություն ==
Արծ. Ա. Գրիգորյան, Գեղազարդ Պարտիզագործություն
Խարպաչկա

Խարպաչկա (ուկրաիներեն՝ Харпачка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1918 թվականին։
2001 թվականի տվյալներով Խարպաչկա գյուղում բնակվում էր 993 մարդ։ Բնակավայրը զբաղեցնում է 2,14 կմ² տարածք։ Բնակչության խտությունը կազմում էր 464,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերվոմայսկի (այլ կիրառումներ)

Պերվոմայսկի, կարող է վերաբերել՝


== Ռուսաստան ==
Պերվոմայսկի - խուտոր Ռուսաստանի Ադըղեայի հանրապետության Գիագինսկայայի շրջանի կազմում։
Պերվոմայսկի - ավան Ռուսաստանի Ադըղեայի հանրապետության Մայկոպի շրջանի կազմում։
Պերվոմայսկի - քաղաքատիպ ավան Ռուսաստանի Անդրբայկալյան երկրամասի Շիլկինսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Պերվոմայսկի - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Պերվոմայսկի - գյուղ Ռուսաստանի Լիպեցկի մարզի Գրյազինսկի շրջանի կազմում։
Պերվոմայսկի - քաղաքատիպ ավան Ռուսաստանի Կիրովի մարզի Պերվոմայսկի քաղաքային օկրուգի կազմում։
Պերվոմայսկի - խուտոր Ռուսաստանի Կրասնոդարի երկրամասի Աբինսկի շրջանի կազմում։
Պերվոմայսկի - գյուղ Ռուսաստանի Մոսկվայի մարզի Կոլոմենսկի շրջանի կազմում։
Պերվոմայսկի - գյուղ Ռուսաստանի Նովգորոդի մարզի Օկուլովսկի շրջանի կազմում։
Պերվոմայսկի - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Պերվոմայսկի - գյուղ Ռուսաստանի Ուդմուրթական հանրապետության Կիյասովսկի շրջանի կազմում։
Պերվոմայսկի - գյուղ Ռուսաստանի Սմոլենսկի մարզի Երշիչսկի շրջանի կազմում։
Պերվոմայսկի - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Պերվոմայսկի - քաղաքատիպ ավան Ռուսաստանի Տամբովի մարզի Պերվոմայսկի շրջանի կազմում։
Պերվոմայսկի - քաղաքատիպ ավան Ռուսաստանի Տուլայի մարզի Շչյոկինսկի շրջանի կազմում։
Պերվոմայսկի - գյուղ Ռուսաստանի Օրենբուրգի մարզի Պերվոմայսկի շրջանի կազմում։
Պերվոմայսկի - ավան Ռուսաստանի Դաշնության Ռոստովի մարզի Բագաևսկի շրջանում
Պերվոմայսկի - ավան Ռուսաստանի Դաշնության Ռոստովի մարզի Կրասնի Սուլինի շրջանում
Պերվոմայսկի - գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում
Պերվոմայսկի - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Պերվոմայսկի - գյուղ Ռուսաստանի Ռոստովի մարզի Կաշարսկի շրջանում
Պերվոմայսկի - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
Պերվոմայսկի - գյուղ (խուտոր) Ռուսաստանի Ռոստովի մարզի Մատվեևո-Կուրգանսկի շրջանում
Պերվոմայսկի - ավան Ռուսաստանի Դաշնության Ռոստովի մարզի Կրասնի Սուլինի շրջանում
Պերվոմայսկի - գյուղ Ռուսաստանի Ռոստովի մարզի Ցելինսկի շրջանում
Պերվոմայսկի - գյուղակ Ռուսաստանի Ռոստովի մարզի Օկտյաբրսկի շրջանում


== Ուկրաինա ==
Պերվոմայսկի - քաղաք, Ուկրաինայի Խարկովի մարզի Պերվոմայսկի շրջանում
Պերվոմայսկի - քաղաքատիպ ավան, Ուկրաինայի Դոնեցկի մարզի Սնեժնոեի քաղաքային խորհրդում
Սոմյուր

Սոմյուր (ֆր.՝ Saumur), քաղաք Ֆրանսիայում՝ տեղակայված Մեն և Լուար դեպարտամենտում, Լուար գետի ձախ ափին՝ Տուե գետի՝ նրա մեջ թափվելու շրջակայքում։ Սոմյուր գավառի սուպրեֆեկտուրան է։ 1999 թվականի տվյալների համաձայն՝ բնակչությունը կազմում է 29 857 մարդ։


== Տնտեսություն ==
Խաղողագործություն և գինեգործություն (փրփրուն գինու), լիկյորների պատրաստում։ Ռազմական հեծելազորային դպրոցին մոտ լինելը, ինչպես նաև խաղողի աճեցման համար անհրաժեշտ պայմանների առկայությունը փրփրուն գինիների արտադրության գործում այդ շրջանը հիմնական մրցակից դարձրին Շամպայն պրովինցիային։ Այստեղ հիմնվեցին Ackerman (հիմնադրվել է 1811 թվականին), Luis de Grenelle (1859 թվական) և այլ հայտնի ապրանքանիշերի փրփրուն գինիների տներ։ Բիզնեսի հաջող զարգացմանը նպաստեցին այն սպառողները, ովքեր բանակի սպաների կազմից էին։ Այդ նույն բանակային ավանդույթի համաձայն՝ այստեղ սկսեցին արտադրվել նաև լիկյորի տեսքով ավելի թունդ խմիչքներ։ Զբոսաշրջությունը զարգանում է հենց քաղաքում գտնվող ամրոցի և դրանից ոչ շատ հեռու գտնվող Բրեզայի ստորգետնյա ամրության շնորհիվ։ Զրահատանկային տեխնիկայի թանգարանը մտնում է աշխարհի լավագույն թանգարանների տասնյակի մեջ, ինչպես նաև նպաստում է զբոսաշրջության զարգացմանը։


== Պատմություն ==
845 թվականին Սոմյուրը թալանվել է Ռագնար Լոդբրոկի որդու՝ դանիացի վիկինգ Հասթեյնի (ֆր.՝ Hasting; մոտ. 810—893) կողմից։
1599 թվականի մարտից մինչ Նանտի Էդիկտի չեղարկումը ներառյալ, որը տեղի ունեցավ 1685 թվականին, Սոմյուրում գոյություն է ունեցել Ֆրանսիայում առաջին՝ Հուգենոտների աստվածաբանական ակադեմիան (ֆր.՝ Académie de Saumur), որը հիմնվել է Ֆիլիպ Դյուպլեսի Մորնեի կողմից և հասել իր ծաղկմանը, դրա հետ միաժամանակ ակադեմիայի պրոֆեսոր Մոիզ Ամիրոյի օրոք՝ 1633-1634 թվականներին, հերետիկոսության օրրանի կողմից հռչակ է ձեռք բերել։
Չնայած մարշալ Պետենի՝ հաշտեցման մասին հայտարարությանը՝ 1940 թվականի հունիսին Սոմյուրական հեծելազորային դպրոցի կուրսանտները հրաժարվում են դադարեցնել գերմանացիների հետ պայքարը։ Երեք օրվա ընթացքում այդ երիտասարդ զինվորները հարվածներ են հասցնում թշնամուն։


== Տեսարժան վայրեր ==
Սոմյուրի ամրոց XI - XVI դարեր
Եկեղեցիներ՝ Սեն-Պիեր, Նոտր-Դամ դե Նանտիլի, Սեն-Նիկոլյա (XII դար), Նոտր-Դամ դեզ Արդիլիեր
Գոթիկա ոճով ռատուշա (XVI դար
448 մ երկարությամբ  քարե կամուրջ (XVIII դարի կես), որը կղզիով՝ Լուար գետի վրայով, քաղաքը միացնում է Կրուա-Վերտ արվարձանին
Ձիագնացության պետական դպրոց, որը հիմնվել է Լյուդովիկոս XVIII-ի հրամանով
Զրահատեխնիկայի թանգարան
Հեծելազորային դպրոցի թանգարան։


== Հայտնի տեղացիներ ==
Կոկո Շանել 1883 - 1971 թվականներ, ֆրանսիացի հայտնի մոդելավորող
Ֆանի Արդան (ծնվ. 1949), ֆրանսիական թատրոնի և կինոյի դերասանուհի
Իր ծագումով Սոմյուրից է անգլո-նորմանական սեյմուր ցեղը։


== Քույր քաղաքներ ==
 ԱՄՆ, Աշվիլ
 Գերմանիա, Հավելբերգ
 Ռումինիա, Ռուսետու
 Գերմանիա, Վերդեն
 Մեծ Բրիտանիա, Վերվիք


== Փաստագրական ֆիլմեր ==
2017 - Այն նույն տղաները։ Սոմյուրական կադետների մարտը / Ces gamins-là, la bataille des cadets de Saumur (ռեժիսոր՝ Ժան Պոլ Ֆարժիե / Jean-Paul Fargier), փաստագրական։


== Պատկերասրահ ==

		
		
		


== Տես նաև ==
Սոմյուրի ամրոց


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Քաղաքի զբոսաշրջային գործաակլություն
Սոմյուրի պատմությունը
«Սոմյուր»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Մացուբարա

Մացուբարա (ճապ.՝ 松原市 Մացուբարա-սի), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 16,66 կմ², բնակչությունը՝ 121 528 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 7294,60 մարդ/կմ²։


== Աշխարհագրական դիրք ==
Մացուբարա քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Օսակա, Սակաի, Յաո, Ֆուձիիդերա, Հաբիկինո քաղաքները։


== Բնակչություն ==
Քաղաքի բնակչությունը կազմում է 121 528 մարդ (2014 թվականի օգոստոսի 1-ի տվյալների համաձայն), իսկ խտությունը՝ 7294,60 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Մացուբարա քաղաքը խորհրդանշող ծառ է համարվում սոճին, ծաղիկ՝ վարդը։


== Ծանոթագրություններ ==


== Արտաքին հղումներ ==
Ճապոնական Մացուբարա քաղաքի պաշտոնական վեբկայք(ճապոներեն)
Կոնստանդին Դ Լամբրոնացի

Կոստանդին Դ Լամբրոնացի (Դրազարկցի) (1240-ականներ, Լամբրոն, Չամլըյայլա, Մերսինի մարզ, Թուրքիա - 1326, Սիս, Ադանայի մարզ, Թուրքիա), Հայոց կաթողիկոս է նշանակվել 1323 թվականին։ Հաջորդել է Կոնստանդին Գ Կեսարացուն։


== Կենսագրություն ==
Ծնվել է մոտ 1240 թ.-ին Լամբրոն ամրոցում։ Մահացել է 1326 թվականին Սիս քաղաքում, ամփոփվել է Դրազարկի վանքում։ Եղել է Սսի եպիսկոպոսը և Դրազարկի վանքի առաջնորդը։
Մինչև կաթողիկոս դառնալը Կոստանդին Լամբրոնացին զբաղեցրել է Դրազարկի ուխտի առաջնորդի, ապա Սսի արքեպիսկոպոսի պաշտոնը։ Վերջինիս էր պատկանում նաև ջանցլերի կամ «Մեծաց ջանցլերի»` արքունի քարտուղարության պաշտոնը։
Սսի արքեպիսկոպոս Կոստանդին Լամբրոնացին մասնակցել է Սսի 1307 թվականիև Ադանայի 1317 թվականի ժողովներին։
Սկզբում գործակցել է իր նախորդին՝ Կոսաանդին Գ Կեսարցուն, սակայն կաթողիկոսական գահ բարձրանալուց (օծվել է հունվարի 6-ին, Սսում, ծերհասակում) հետո չի հարուցել դավանական վեճեր։ Ընդհակառակը, ենթադրվում է, որ սառել է Կոստանդին Դ Լամբրոնացու լատինասիրությունը, և նա Կիլիկիայի Հայոց թագավորության խնամակալ Օշին պայլի՝ Հռոմի հետ վարած թղթակցություններին ու բանագնացություններին չի մասնակցել՝ գրավելով չեզոք դիրք։ Հետամուտ է եղել երկրի քաղաքական կյանքի, նրա դիրքերի ու խաղաղության ամրապնդմանը։
Կոստանդին Դ Լամբրոնացու կաթողիկոսության շրջանում Կիլիկյան Հայաստանը գտնվում էր ռազմաքաղաքական բարդ իրավիճակում։ Լևոն Ե թագավորի անչափահաս լինելու պատճառով Հայոց կաթողիկոսը ստիպված զբաղվում է նաև քաղաքական գործունեությամբ։ Չնայած ծեր տարիքին ու տկարությանը` նա անձամբ է մեկնում Եգիպտոս՝ սուլթան Նասիրի հետ բանակցություններ վարելու։ 1323 թ.-ի մայիսի 31-ին Կիլիկիո Հայոց թագավորության և Եգիպտոսի սուլթանության միջև կնքվում է 15-ամյա հաշտության պայմանագիր, ըստ որի մամլուքները պարտավորվում էին 15 տարի չարշավել Կիլիկիա։ Այս պայմանագիրը որոշ ժամանակ խաղաղություն բերեց Կիլիկիո Հայոց թագավորությանը և երկարաձգեց նրա գոյությունը։
Կաթողիկոսական գահին Կոնստանդին Դ Լամբրոնացուն հաջորդել է Հակոբ Բ Անավարզեցին։


== Գրականություն ==
Օրմանյան Մ., Ազգապատում, հատ. Բ, Ս. Էջմիածին, 2001
Թուրքիայում գործող դիվանագիտական ներկայացուցչությունների ցանկ

Ստորև ներկայացված են Թուրքիայում դիվանագիտական ներկայացուցչությունների ցանկը։ Ներկայումս Անկարայում տեղակայված են 125 երկների դեսպանություններ։


== Դեսպանատներ ==

Անկարա


== Կբացվեն դեսպանատներ ==
 Կամերուն
 Գվատեմալա


== Պատվիրակություններ և տնտեսական ու մշակութային առաքելություններ ==
Անկարա

 Եվրոպական Միություն (պատվիրակութուն)
 (տնտեսական ու մշակութային առաքելություն)


== Հյուպատոսություններ ==
Ադանա

 ԱՄՆԱնթալիա

 Գերմանիա
 Ղազախստան
 Ռուսաստան
 ՄԹ (փոխհյուպատոսություն)Չանաքկալե

 ԱվստրալիաԷդիրնե

 Բուլղարիա
 ՀունաստանԷրզրում

 ԻրանԱյնթապ

 ԻրաքՍտամբուլ

Իզմիր

 Չինաստան
 Գերմանիա
 Հունաստան
 Իտալիա
 Հյուսիսային Կիպրոս
 Ռումինիա
 ՄԹԿարս

 ԱդրբեջանՄերսին

 Հյուսիսային ԿիպրոսՏրապիզոն

 Վրաստան
 Իրան
 Ռուսաստան


== Այլ երկրներում տեղակայված դեսպանատներ ==
 Դոմինիկյան Հանրապետություն (Բեռլին)
 Սալվադոր (Բեռլին)
 Հասարակածային Գվինեա(Բրյուսել)
 Էրիտրեա (Դոհա)
 Գաբոն (Հռոմ)
 Հոնդուրաս (Բեռլին)
 Նամիբիա (Բեռլին)
 Նեպալ (Իսլամաբադ)
 Նիկարագուա (Թեհրան)


== Տես նաև ==
Թուրքիայի դիվանագիտական ներկայացուցչությունների ցանկ


== Ծանոթագրություններ ==
Վիլհելմ Թեմպլ

Էրնստ Վիլհելմ Լեբրեխտ Թեմպլ (գերմ.՝ Ernst Wilhelm Leberecht Tempel, դեկտեմբերի 4, 1821(1821-12-04), Նիդերկուներսդորֆ, Kottmar, Görlitz, Սաքսոնիա - մարտի 16, 1889(1889-03-16), Արչետրի, Ֆլորենցիա), գերմանացի աստղագետ և նկարիչ, 5 աստերոիդների և 12 գիսաստղերի հայտնաբերող։
Էրնստ Թեմպլը ծնվել է 1821 թ. դեկտեմբերի 4-ին սաքսոնյան Նիդերկուներսդորֆ քաղաքում։ 1837 թ. սովորել է լիթոգրաֆիական գործ Մեյսենում։ 1840 թ. ուղևորվել է մի քանի տարով ճանապարհորդելու Եվրոպայով, այցելել է Կոպենհագեն, Ստոկհոլմ և Քրիստիանիա (այժմյան Օսլո)։
1858 թ. բնակություն է հաստատել Վենետիկում, և այնտեղ բացել է լիթոգրաֆիայի արհեստանոց։ Շուտով ամուսնացել է։ Բավականին հաջողությամբ կատարում էր գիտնականների պատկերազարդման պատվերները։ Տարված լինելով երիտասարդ հասակից աստղագիտությամբ, կառուցեց չորսդյոյմանոց աստղադիտակ և նրա միջոցով արդեն 1859 թ. հայտնաբերեց գիսաստղ, ինչպես նաև միգամածություն Պլեյադներ աստղային կուտակման մեջ։ 1860 թ. ստացել է հրավեր աշխատելու Մարսելի աստղադիտարանում։ Աշխատելով այս ֆրանսիական քաղաքում, հայտնաբերել է մի շարք երկնային մարմիններ, մասնավորապես աստերոիդներ և գիսաստղեր։ Նա է հայտնաբերել (64) Անջելինա, (65) Կիբելե, (74) Գալատեա, (81) Թերպսիքորե և (97) Կլոթո աստերոիդները։
1870 թ. ֆրանկո-ռուսական պատերազմի պատճառով Թեմպլը ստիպված եղավ լքել Ֆրանսիան և վերադառնալ Իտալիա։ 1875 թ. դարձավ Ֆլորենցիայի մոտ գտնվող Արչետրի քաղաքի աստղադիտարանի ղեկավարը։
1889 թ. մարտի 16-ին Թեմպլը մահացավ Արչետրիում։
Նրա պատվին անվանվել են (3808) Տեմպել աստերոիդը և խառնարան Լուսնի վրա։


== Ծանոթագրություններ ==
Ժան Ռիշպեն

Ժան Ռիշպեն (ֆր.՝ Jean Richepin, փետրվարի 4, 1849(1849-02-04)[…], Մեդեա, Department of Algiers - դեկտեմբերի 12, 1926(1926-12-12)[…], rue de la Tour, Փարիզի 16-րդ շրջան), ֆրանսիացի բանաստեղծ,  գրող և դրամատուրգ։


== Կենսագրություն ==
Ժան  Ռիշպեն ծնվել է  1849 թվականի փետրվարի 4-ին  Մեդեա գավառում (Ալժիր)՝ բանակային բժշկի ընտանիքում։ Սովորել է Փարիզի բարձրագույն նորմալ դպրոցում, որն ավարտել է 1870 թվականին։ Մանկությունից տաղանդ է դրսևորել տարբեր ոլորտներում։
Մասնակցել է Ֆրանս-պրուսական պատերազմին։ Փոխել է մի քանի մասնագիտություններ, եղել է դերասան, ծովային և նավահանգստային բանվոր։ Փարիզում մտերմանում է կոմունար  Ժյուլ Վալեսի հետ, մտնում է խռովարար գրողների՝ Պոլ Վեռլենի, Արթյուր Ռեմբոյի, Շառլ Կրոյի, Ժերմեն Նուվոյի և Մորիս Ռոլլինայի խմբի մեջ։ Գրել է բանաստեղծություններ և պիեսներ։  Նրա  L'Étoile պիեսը գրվել է հանրահայտ ծաղրանկարիչ Անդրե  Ժիլեի (1840-1885) համահեղինակությամբ, բեմադրվել է 1873 թվականին, սակայն ճանաչում է ստացել   1876 թվականից հետո, երբ հրատարակվեց Chanson des gueux (Ցնցոտիավորների երգերը, վերահրատարակվել է 1990) բանաստեղծությունների ժողովածուն, գրաքննական առանձնահատկություններից ելնելով՝ բանաստեղծությունները լույս տեսան առանձին հրատարակությամբ 1881 թվականին Բրյուսելում, հասարակական բարքերի ոտնահարման համար հեղինակին սպառնում էր մեկ ամսվա բանտարկություն, բայց գործը սահմանափակվեց խորհրդանշական տուգանքով։ Հանրային սկանդալն ավելի բարձրացրեց գրողի հեղինակությունը։
Ռիշպենը մոտ էր նատուրալիզմին։ Շատ էր ճամփորդում Ֆրանսիայում գնչուական թափառախմբի հետ, բնակվել է ձիախաղացների և ծաղրածուների միջավայրում, եղել դերասան, վարձու զինվորական Անգլիայում։ 1912 թվականին Ժան Ռիշպենն ընտրվում է Իվելին գավառի Մոնշով քաղաքի քաղաքապետ (այդ գավառում նա  ուներ Երեք աղբյուր ամրոցը)։
1913 թվականի մարտի 12-ին Ռուսաստան այցի ժամանակ ներկայացել է Նիկոլայ II կայսրին։
Ժան Ռիշպենը մահացել է 1926 թվականի դեկտեմբերի 12-ին Փարիզում և թաղված է  Կոտ դ'Արմորում (Բրետան), որտեղ ավանդաբար անցկացնում էր ամառը։ Գրողի մահախոսականը Revue des Deux Mondes  ամսագրում գրեց Պոլ Բուրժեն։ Ռիշպենի որդիներն են, դրամատուրգ  Ժակ Ռիշպենը և կոմպոզիտոր Տյարկո Ռիշպենը, թոռը՝ իմպրեսարիո և երգերի հեղինակ Տրիստիան Ռիշպենը, կինը՝ դաշնակահարուհի Էլիանա Ռիշպենը։


== Ստեղծագործություն և ժառանգություն ==
Նրա կողմից գրված պիեսների մեծ մասը բեմադրվել են Կոմեդի ֆրանսեզի բեմում, դրանցում խաղացել են Սառա Բեռնարը, Գաբրիել Ռեժանը, Կոկլեն եղբայրները, Մունե-Մյուլլին։  Գրել է մի քանի լիբրետոներ, այդ թվում  Շաբրիեի «Ակամա թագավորը» (ֆր. Le roi malgré lui) և Մասնեի Մագ (ֆր. Le Mage) օպերաների, Վիդալի Կայսրուհի (ֆր. L'Impératrice) բալետի համար։ 
Ռիշպենի  Ֆլիբուստեր (1888) կատակերգության հիման վրա ստեղծվում է Ցեզար Կյուիի համանուն օպերան։ Ռիշպենի բանաստեղծությունների համար երաժշտություն են գրել Գաբրիել Ֆորեն, Շոսսոնը, Կազելլան, Սեսիլ Շամինադը, Լուի Վեռնը, Կյուին, Իպպոլիտով-Իվանովը, Վլադիմիր Սենիլովը, Ժորժ Բրասսենսը։  Ռիշպենի Կպչուկ (ֆր. La Glu, 1881) վեպը էկրանացվել է Ալբեր Կապելանի կողմից (1913, գլխավոր դերում՝ Միստենգետ), հետագայում (1927, 1938), հիմք հանդիսացավ Գաբրիել Դյուպոնի և Կանիլիա Էրլանժի օպերայի համար։ Էկրանավորվել են նաև գրողի այլ ստեղծագործություններ։


== Ընտրյալ ստեղծագործություններ ==


== Ծանոթագրություններ ==


== Արտաքին հղումներ ==
Պաշտոնական կայք
Օրոնցո Պուլյեզե

Օրոնցո Պուլյեզե (իտալերեն՝ Oronzo Pugliese, ապրիլի 5, 1910(1910-04-05), Տուրի, Բարի, Ապուլիա, Իտալիա - մարտի 11, 1990(1990-03-11), Տուրի, Բարի, Ապուլիա, Իտալիա), Իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են Բոլոնիան, Ֆիորենտինան և Ռոման։


== Ծանոթագրություններ ==